ການ​ປະກອບ ກິດຈະກຳຕ່າງໆ​ ຈະ​ຊ່ອຍ​ກະ​ຕຸ້ນ​ສະໝອງ ​ແລະ​ພາໃຫ້​ຫຼຸດ​ຄວາມ​ສ່ຽງ ຕໍ່​ການ​ເປັນ​ໂຣກຫຼົງ​ລືມ​ໄດ້
ອາການ​ຂອງ MCI ບໍ່​ໄດ້​ກະທົບ​ວິຖີ​ຊີວິດ​ປະຈຳ​ວັນແຕ່ຢ່າງໃດ ​ແຕ່​ວ່າ ພວກ​ທີ່​ມີ​ອາການ ​ຂອງ​ໂຣກນີ້​ ​ຈະ​ມີ​ຄວາມ​ສ່ຽງ​ສູງ ​ຕໍ່​ການ​ທີ່ຈະເປັນໂຣກຫຼົງ​ລືມໜັກ Alzheimer.
ກິດຈະກຳອັນໃດກໍຕາມ ທີ່ກະຕຸ້ນແນວຄິດ ຈະສາມາດ ເຮັດໃຫ້ສະໝອງ ຂອງຄົນເຮົາ ແຫຼມຄົມດີໄປຕະຫຼອດ ຈົນເຖິງອາຍຸແກ່ຊະລາ ນັກຂ່າວ VOA Carol Pearson ລາຍງານມາໃຫ້ຊາບ ກ່ຽວກັບການຄົ້ນພົບ ຂອງພວກ ນັກວິໄຈ ໃນຫ້ອງສຸກສາລາ Mayo ໃນລັດ Arizona ທີ່ບົ່ງຊີ້ໃຫ້ເຫັນ ເຖິງ ວີທີທາງຕ່າງໆ ທີ່ຈະຫຼຸດຜ່ອນການເປັນ ໂຣກຫຼົງລືມທີ່ບໍ່ຮ້າຍແຮງ ທີ່ເອີ້ນວ່າ mild Dementia ລົງ ຊຶ່ງວັນນະສອນ ຈະນຳເອົາ ລາຍລະອຽດມາສະເໜີທ່ານ ການອອກກຳລັງກາຍ ການຫຼິ້ນເກມໝາກສັບສົນ ຫຼື puzzles ແລະການສັງສັນສັງຄົມ ແມ່ນລ້ວນແລ້ວແຕ່ເປັນສິ່ງ ທີ່ພວກນັກວິໄຈ ກຳລັງເບິ່ງເຫັນວ່າ ເປັນວິທີທີ່ຈະເຮັດໃຫ້ ຜູ້ສູງອາຍຸ ຫຼີກເວັ້ນຈາກໂຣກຫຼົງລືມ ການສຶກສາບາງອັນ ຈະເພັ່ງເລັງໃສ່ ການອອກ ກຳລັງກາຍ ທີ່ຈະຊ່ອຍເຮັດໃຫ້ເລືອດເດີນດີ ໄປສູ່ສະໝອງ ແລ້ວຈະພາໃຫ້ມັນປະຕິບັດ ງານໄດ້ດີ ທັງທາງດ້ານຮ່າງກາຍແລະຈິດໃຈ ສ່ວນການສຶກສາຄົ້ນຄ້ວາອື່ນໆ ແມ່ນສຸມຈິດສຸມໃຈໃສ່ກິດຈະກຳທາງດ້ານສະໝອງ ພວກນັກວິໄຈທັງຫຼາຍ ໃນຫ້ອງສຸກສາລາ Mayo ໄດ້ພາກັນເອົາໃຈໃສ່  ກິດຈະກຳຕ່າງໆທີ່ພາໃຫ້ໃຊ້ສະໝອງ ເພື່ອຢາກຮູ້ວ່າ ມັນຈະສາມາດຊ່ອຍໃຫ້ພວກອາຍຸສູງ ທີ່ວ່ານີ້ ຫຼຸດຜ່ອນຄວາມສ່ຽງທີ່ຈະເປັນໂຣກຫຼົງລືມ ຫຼືແມ່ນແຕ່ ການຫຼົງລືມແບບເລັກໆ ນ້ອຍໆທີ່ເອີ້ນວ່າ mild cognitive impairment ຫຼື MCI ນັ້ນ ອາການຂອງ MCI ບໍ່ໄດ້ກະທົບວິຖີຊີວິດປະຈຳວັນແຕ່ຢ່າງໃດ ແຕ່ວ່າ ພວກທີ່ມີອາການ ຂອງໂຣກນີ້ ຈະມີຄວາມສ່ຽງສູງ ຕໍ່ການທີ່ຈະເປັນໂຣກຫຼົງລືມໜັກ Alzheimer ດຣ Yonas Geda ຈິດຕະແພດ ຈາກຫ້ອງສຸກສາລາ Mayo ກ່າວວ່າ ຈິດຕະແພດ Geda ຈາກຫ້ອງສຸກສາລາ Mayo ນັກຂຽນຄູ່ ສຳລັບການສຶກສາຄົ້ນຄ້ວາ ຜູ້ໃຫຍ່ 2 ພັນ ຄົນ ທີ່ມີສຸຂະພາບແຂງແຮງ ອາຍຸຕັ້ງແຕ່ 70 ຂຶ້ນໄປ ເພື່ອຢາກຮູ້ວ່າ ການຫຼິ້ນເກມ ຍິບປັກຖັກຮ້ອຍ ໃຊ້ຄອມພິວເຕີ ແລະມີກິດ ຈະກຳທາງສັງຄົມຢ່າງຫ້າວຫັນ ຈະສາມາດຫຼຸດຄວາມສ່ຽງຕໍ່ການເປັນໂຣກ MCI ໄດ້ຫຼືບໍ່ ພວກນັກວິໄຈທັງຫຼາຍເຫຼົ່ານີ້ ໄດ້ຄົ້ນພົບວ່າ ກິດຈະກຳດັ່ງກ່າວ ເຖິງແມ່ນວ່າ ຈະເຖົ້າແກ່ຫຼາຍແລ້ວກໍຕາມ ກໍຍັງຈະຊ່ອຍຫຼີກເວັ້ນການເປັນໂຣກ MCI ໄດ້ຢູ່ ເຖິງແມ່ນຈະຢູ່ໃນຈຳພວກທີ່ເປັນໂຣກດັ່ງກ່າວນີ້ ໂດຍກຳມະພັນກໍຕາມ ມີພຽງ ແຕ່ 15 ເປີເຊັນ ຂອງພວກທີ່ເຂົ້າຮ່ວມການວິໄຈນີ້ ພາກັນເປັນໂຣກ MCI ໃນເວລາ ສະເລ່ຍ 4 ປີ ຈິດຕະແພດ Geda ກ່າວວ່າ ກິດຈະກຳທາງສະໝອງດັ່ງກ່າວ ບໍ່ຈຳເປັນວ່າຈະໃຫ້ເປັນວຽກງານແບບພັກຜ່ອນຢ່ອນສະໝອງ ພຽງແຕ່ໃຫ້ມັນເປັນການອອກກຳລັງກາຍ ທາງສະໝອງກໍແລ້ວກັນ ໃຫ້ໄດ້ສັບປະດາລະ2 ຫາ 3 ເທື່ອ ມັນກໍຈະຊ່ອຍຫຼຸດຜ່ອນ ຄວາມເຊື່ອມໂຊມຂອງສະໝອງຂອງທ່ານ